Kosova përgatitet për vizitën e nënpresidentit Bajden
Zoti Bajden nesër në mëngjes (21 Maj) pritet të mbërrijë në Aeroportin e Prishtinës, prej nga do të nisë vizitën e tij në Kosovë
Autoritetet në Kosovë po bëjnë përgatitjet e fundit për vizitën e nënpresidentin amerikan Xhozef Bajden, i cili pritet të mbërrijë të enjten në mëngjes në Aeroportin e Prishtinës. Udhëheqësit në Prishtinë e cilësojnë me rëndësi historike këtë vizitë e cila sipas tyre, konfirmon edhe njëherë mbështetjen e Shteteve të Bashkuara për Kosovën dhe për qytetarët e saj. Kryeministri Hashim Thaçi, u bëri thirrje qytetarëve që të jenë pjesë e mikpritjes për nënpresidentin amerikan Bajden. , tha kryeministri Thaçi, Në prag të vizitës së nënpresidentin amerikan, rrugët e Prishtinës janë zbukuruar me flamuj të Kosovës dhe flamuj amerikanë. Qytetarët thonë se do të dalin ta presin nënpresidentin amerikan Bajden në shenjë falënderimi për ndihmën që Shtetet e Bashkuara i kanë dhënë Kosovës në ndërtimin e saj si shtet. , thotë një qytetar nga Prishtina. thotë një qytetar tjetër. Ndërsa qytetarët shqiptarë në Prishtinë e presin me entusiazëm vizitën e nënpresidentit amerikan Joseph Biden, qytetarët serbë në veri të Kosovës kanë paralajmëruar për nesër protestë kundër kësaj vizite. Që nga përfundimi i luftës, Kosovën e kanë vizituar dy Presidentë të Shteteve të Bashkuara. Në nëntor të vitit 1999, Presidenti Bill Klinton vizitoi qytetin e Ferizajt, ndërsa dy vjet më vonë, në verën e vitit 2001, Presidenti George Bush vizitoi ushtarët amerikanë në kuadër të KFOR-it në kampin ‘Bondsteel’ në afërsi të Ferizajt. Vizita e nënpresidentit amerikan Bajden, shënon vizitën e nivelit më të lartë politik pas shpalljes së pavarësisë më 17 shkurt të vitit të kaluar.